CELEX: 32016R1618
Language: et
Date: 2016-09-08 00:00:00
Title: Komisjoni määrus (EL) 2016/1618, 8. september 2016, millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta, et kohandada selle I ja IV lisa (EMPs kohaldatav tekst)

9.9.2016   
            
            
               ET
            
            
               Euroopa Liidu Teataja
            
            
               L 242/24
            
         KOMISJONI MÄÄRUS (EL) 2016/1618,
   8. september 2016,
   millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta, et kohandada selle I ja IV lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta määrust (EÜ) nr 2003/2003, väetiste kohta, (1) ja eelkõige selle artikli 31 lõikeid 1 ja 3 ning artikli 29 lõiget 4,
   ning arvestades järgmist:
   
               (1)
            
            
               On esitatud määruse (EÜ) nr 2003/2003 artikli 31 lõike 2 kohased taotlused mitme väetise lisamiseks nimetatud määruse I lisasse.
            
         
               (2)
            
            
               [S,S]-etüleendiamiindimerevaikhape (edaspidi „[S,S]-EDDS“) on mikroelementide orgaaniline kelaadimoodustaja. [S,S]-EDDSiga kelaaditud rauda kasutatakse eelkõige dekoratiivkultuuridel ja dekoratiivmurul esineva rauapuuduse ja rauakloroosi korral. See laguneb kiiresti, mis minimeerib selle pealismullast põhjavette leostumise ohtu, ning on täielikult mineraliseerunud, mistõttu ta ei ole toksiline imetajatele ega veekeskkonnale.
            
         
               (3)
            
            
               Heptaglükoonhape (edaspidi „HGA“) on mikroelemente sisaldavates väetistes kasutatav orgaaniline kompleksimoodustaja. HGA on tõhus, bioloogiliselt lagunev, hea stabiilsusega üle laia pH-väärtuste skaala ja lahustub hästi vees. HGAd on Hispaanias lubatud juba aastaid kasutada ning sellega seoses ei ole teatatud kahjudest ei keskkonnale ega inimeste tervisele.
            
         
               (4)
            
            
               [S,S]-EDDSi ja HGA tootjad esitasid komisjonile Saksamaa ja Hispaania ametiasutuste kaudu taotluse lisada kõnealused ained kelaate või orgaanilisi komplekse moodustavate lubatud ainete loetellu määruse (EÜ) nr 2003/2003 I lisas, et teha [S,S]-EDDS ja HGA kättesaadavaks põllumajandustootjatele kogu liidus. [S,S]-EDDS ja HGA, nagu määratletud kõnealuse määruse I lisas, vastavad määruse (EÜ) nr 2003/2003 artikli 14 nõuetele. Seepärast tuleks need lisada kelaate või orgaanilisi komplekse moodustavate lubatud ainete loetellu nimetatud määruse I lisas.
            
         
               (5)
            
            
               Kuna on olemas analüüsimeetodid [S,S]-EDDSi ja HGA määramiseks, tuleks need meetodid nimetada määruse (EÜ) nr 2003/2003 IV lisas, et hõlbustada kontrollimisi, mida liikmesriigid kõnealuse määruse artikli 29 kohaselt teevad. Alapealkirja „Meetodid 11“ kirjeldus peaks peegeldama asjaolu, et HGA on kompleksimoodustaja.
            
         
               (6)
            
            
               Reaktsioonisegu N-butüül-tiofosfortriamiidi ja N-propüül-tiofosfortriamiidi vahel lisati määruse (EÜ) nr 2003/2003 I lisasse komisjoni määrusega (EL) nr 1257/2014 (2). Hiljutised teadusuuringud on näidanud, et märkimisväärset vahet ammoniaagiheidete vähenemises kas reaktsioonisegu või lihtsalt kahe nimetatud aine segu kasutamise puhul ei ole. Seepärast tuleks kirjet muuta, et sellise segu tootjad saaksid valida ühe kahest tootmisviisist.
            
         
               (7)
            
            
               Seetõttu tuleks määrust (EÜ) nr 2003/2003 vastavalt muuta,
            
         
               (8)
            
            
               Et tagada praegu kinnitamisel oleva [S,S]-EDDSi analüüsi meetodi avaldamine Euroopa Standardikomitee poolt, tuleb ette näha mõistlik ajavahemik [S,S]-EDDSi lisamiseks määruse (EÜ) nr 2003/2003 I lisasse ja selle väetiseliigi jaoks kasutatava uue analüüsimeetodi lisamiseks määruse IV lisasse.
            
         
               (9)
            
            
               Käesoleva määrusega ettenähtud meetmed on kooskõlas määruse (EÜ) nr 2003/2003 artikli 32 alusel asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Muudatused
   Määrust (EÜ) nr 2003/2003 muudetakse järgmiselt.
   
               1)
            
            
               I lisa muudetakse vastavalt käesoleva määruse I lisale.
            
         
               2)
            
            
               IV lisa muudetakse vastavalt käesoleva määruse II lisale.
            
         Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   I lisa punkti 1 ja II lisa punkti 2 kohaldatakse aga alates 1. juulist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. september 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 304, 21.11.2003, lk 1.
   
      (2)  Komisjoni 24. novembri 2014. aasta määrus (EL) nr 1257/2014, millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta, et kohandada selle I ja IV lisa (ELT L 337, 25.11.2014, lk 53).
   
      I LISA
      Määruse (EÜ) nr 2003/2003 I lisa muudetakse järgmiselt:
      
                  1)
               
               
                  E.3.1 osas olevasse tabelisse lisatakse:
                  
                              „12
                           
                           
                              [S,S]-etüleendiamiindimerevaikhape
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91–7“
                           
                        
            
                  2)
               
               
                  E.3.2 osas olevasse tabelisse lisatakse:
                  
                              „2
                           
                           
                              Heptaglükoonhape
                           
                           
                              HGA
                           
                           
                              C7H14O8
                              
                           
                           
                              23351-51–1“
                           
                        
            
                  3)
               
               
                  Tabelis osas F.2 asendatakse kirje 3 järgmisega:
                  
                              „3
                           
                           
                              N-butüül-tiofosfortriamiidi (NBPT) ja N-propüül-tiofosfortriamiidi (NPPT) segu (suhtes 3:1) (1)
                              
                              Reaktsioonisegu:
                              EÜ nr 700–457-2
                              NBPT/NPPT segu:
                              
                                           
                                       
                                       
                                          NBPT: ELINCS nr 435–740-7
                                       
                                    
                                           
                                       
                                       
                                          NPPT: CASi nr 916809-14–8
                                       
                                    
                           
                              Minimaalselt: 0,02
                              Maksimaalselt: 0,3
                           
                           
                               
                           
                           
                               
                           
                        
            
         (1)  NPPT sisalduse kõikumine: 20 %.“
   
   
      II LISA
      Määruse (EÜ) nr 2003/2003 IV lisa muudetakse järgmiselt.
      
                  1)
               
               
                  B osas asendatakse pealkirja „Meetodid 11“ alapealkiri „Kelaadimoodustajad“ alapealkirjaga „Kelaate ja komplekse moodustavad ained“.
               
            
                  2)
               
               
                  B ossa lisatakse Meetod 11.9:
                  
                     „[S,S]-EDDSi määramine
                  
                  
                     EN 13368-3 3. osa: väetised – kelaadimoodustajate määramine väetistes kromatograafia meetodil: [S,S]-EDDS määramine ioonvahetuskromatograafia meetodil
                  
                  Seda analüüsimeetodit on kontrollitud ringtestiga.“
               
            
                  3)
               
               
                  B ossa lisatakse Meetod 11.10:
                  
                     „HGA määramine
                  
                  
                     EN 16847: väetised – komplekse moodustavate ainete määramine väetistes – heptaglükoonhappe määramine kromatograafia meetodil
                  
                  Seda analüüsimeetodit on kontrollitud ringtestiga.“